ໂທຣະພາບ ຂອງທາງການ ສຣີລັງກາ ແຈ້ງວ່າ ທ່ານຣາຊພັກ ຊະນະ ການເລືອກຕັ້ງ ປະທານາທິບໍດີ ໃນມື້ວານນີ້
ຂ່າວສຳຄັນອື່ນໆ: ເກົາຫຼີເໜືອເວົ້າວ່າ ການຍິງປືນໃຫຍ່ ໄປໃສ່ເຂດຊາຍແດນ ທີ່ຂັດແຍ້ງ ຈະດຳເນີນຕໍ່ໄປ; ມີລາຍງານວ່າ ສະຫະຣັດພົວພັນໃນການປະຕິບັດງານລັບ
ໂທຣະພາບຂອງຣັຖບານ ສຣີລັງກາ ລາຍງານວ່າ ປະທານາທິບໍດີ ມາຮິນດາ ຣາຊພັກ ທີ່ສະມັກເຂົ້າຮັບຕຳແໜ່ງ ຕື່ມອີກນັ້ນ ໄດ້ຊະນະ ການເລືອກຕັ້ງ ປະທານາທິບໍດີ ສຣີລັງກາໃນວັນ ອັງຄານ ວານນີ້ ຜົນການນັບຄະແນນສຽງ ທີ່ເປັນ ທາງການ ຂັ້ນສຸດທ້າຍຍັງບໍ່ທັນມີການປະກາດໃຫ້ ຊາບເທື່ອແຕ່ການນັບ ຄະແນນໃນຂັ້ນຕົ້ນສະແດງ ໃຫ້ເຫັນວ່າ ທ່ານຣາຊພັກ ໄດ້ຮັບຄະແນນສຽງຫຼາຍ ກວ່າ 60% ທຽບໃສ່ຄູ່ແຂ່ງຄົນສຳຄັນຂອງ ທ່ານ ຄືອະດີດ ຜູ້ບັນຊາການ ກອງທັບສຣີລັງກາ ທ່ານ SARATH FONSEKAທີ່ໄດ້ຮັບ ຄະແນນສຽງ ແຕ່ພຽງ 36% ນັ້ນ ໂຄສົກຄົນນຶ່ງ ຂອງກອງທັບ ສຣີລັງກາກ່າວວ່າ ທະຫານຣັຖບານ ໄດ້ພາກັນໄປອ້ອມ ໂຮງແຮມແຫ່ງນຶ່ງ ໃນເຂດໃຈກາງ ນະຄອນຫຼວງໂຄລອມໂບ ບ່ອນ ທີ່ນາຍພົນ FONSEKA ພັກເຊົາຢູ່ ໂຄສົກກ່າວວ່າ ມີປະມານ 400 ຄົນຮວມທັງພວກ ທະຫານ ທີ່ໂຕນທັບ ໄດ້ໄປໂຮມຊຸມນຸມກັນ ທີ່ໂຮງແຮມແຫ່ງນັ້ນລຸນຫຼັງການເລືອກຕັ້ງ ເພື່ອໃຫ້ການສນັບສນຸນ ຕໍ່ນາຍພົນ FONSEKA ນາຍພົນFONSEKA ອອກຖແລງການ ສະບັບນຶ່ງ ໃນວັນພຸດມື້ນີ້ ເວົ້າວ່າ ທ່ານເຊື່ອວ່າຊີວິດຂອງທ່ານ ກຳລັງຕົກຢູ່ ໃນອັນຕະລາຍ ແລະວ່າທ່ານໄດ້ຮ້ອງຂໍໃຫ້ຜູ້ກວດກາໃຫຍ່ ຂອງຕຳຣວດສຣີລັງກາ ເຂົ້າແຊກແຊງ ໃນເຣື່ອງນີ້ແລະປ່ອຍໃຫ້ທ່ານ ໄດ້ອອກໄປ ຈາກໂຮງແຮມ ຢ່າງປອດພັຍ ເກົາຫລີເໜືອໄດ້ຍິງປືນໃຫຍ່ຮອບ 2ໄປໃສ່ບໍຣິເວນທະເລ ໃກ້ໆຊາຍແດນ ທີ່ຍັງມີ ການຂັດແຍ້ງກັນ ກັບເກົາຫລີໃຕ້ໃນວັນພຸດມື້ ນີ້ຫລັງຈາກທັງ 2 ຝ່າຍ ໄດ້ຍິງປືນໃຫຍ່ເຕືອນ ຕອບໂຕ້ກັນໃນເຂດດັ່ງກ່າວ ການຍິງປືນໃຫຍ່ ຮອບ 2 ຂອງເກົາຫລີເໜືອມີຂຶ້ນບໍ່ເທົ່າໃດຊົ່ວ ໂມງ ຫຼັງຈາກອຳນາດການປົກຄອງຄອມມູນິສ ເກົາຫລີເໜືອໄດ້ຍິງປືນໃຫຍ່ປະມານ 30 ລູກ ຈາກເຂດ ແຄມຝັ່ງທະເລຂອງຕົນ ຊຶ່ງພາໃຫ້ ກອງທັບຂອງເກົາຫລີໃຕ້ ຕອບໂຕ້ດ້ວຍການ ຍິງປືນໃຫຍ່ ຫຼາຍໆລູກ ຈາກຖານທັບທາງທະເລຂອງຕົນ ທີ່ຕັ້ງຢູ່ ໃນບໍຣິເວນ ໃກ້ຄຽງກັນ ນັ້ນ ໃນຖແລງການສະບັບນຶ່ງທີ່ນຳອອກເຜີຍແຜ່ໂດຍອົງການຂ່າວສູນກາງຂອງທາງການ ເກົາຫລີເໜືອ ກອງເສນາທິການຂອງກອງທັບ ເກົາຫລີເໜືອ ກ່າວວ່າ ການຍິງປືນໃຫຍ່ ທີ່ວ່ານີ້ ແມ່ນພາກສ່ວນນຶ່ງຂອງການຊ້ອມຣົບ ທີ່ຍັງຈະ ດຳເນີນຕໍ່ໄປຕື່ມອີກ ໃນບໍຣິເວນນ່ານນຳ ດຽວກັນນີ້ ທາງຝ່າຍ ເກົາຫລີໃຕ້ນັ້ນ ໂຄສົກຄົນນຶ່ງ ຂອງກະຊວງ ປ້ອງກັນປະເທດ ກ່າວວ່າກອງທັບເກົາຫລີໃຕ້ ໄດ້ມີຄຳສັ່ງ ໃຫ້ຢູ່ໃນທ່າກຽມພ້ອມ ໃນລະດັບສູງແລະເອີ້ນການກະທຳ ຂອງເກົາຫລີເໜືອ ໃນຄັ້ງນີ້ວ່າ ເປັນການທ້າທາຍ ເກາະຜິດຢ່າງຮ້າຍແຮງ ເຈົ້າໜ້າທີ່ ກະຊວງປ້ອງກັນປະເທດ ເກົາຫລີໃຕ້ ກ່າວວ່າ ກອງທັບເກົາຫລີໃຕ້ ບໍ່ໄດ້ຕອບໂຕ້ ຕໍ່ການຍິງປືນໃຫຍ່ ໃນຮອບ 2ຂອງເກົາຫລີເໜືອ ໜັງສືພິມສະບັບນຶ່ງ ຂອງສະຫະຣັດ ລາຍງານວ່າ ທາງກອງທັບແລະໜ່ວຍສືບລັບ ຂອງສະຫະຣັດ ໄດ້ພົວພັນ ໃນການປະຕິບັດ ງານລັບ ຮ່ວມກັບກຳລັງຂອງທະຫານເຢເມນ ທີ່ໄດ້ສັງຫານ ຫົວໜ້າກຸ່ມ ກໍ່ການຮ້າຍ ອາລ- ກາຍ-ດາ 6 ຄົນທີ່ມີຖານປະຕິບັດງານ ຢູ່ໃນ ເຢເມນ ລາຍງານຂ່າວນີ້ ມີຂຶ້ນກ່ອນການໄຂ ກອງປະຊຸມລະດັບສູງ ຂອງນາໆຊາດ ທີ່ກຸງ ລອນດອນ ໃນວັນພຸດມື້ນີ້ ເພື່ອປຶກສາຫາຣືກັນກ່ຽວກັບການປາບ ກຸ່ມກໍ່ການ ຮ້າຍອາລ-ກາຍ-ດາ ໃນເຢເມນ ໜັງສືພິມ WASHINGTONPOST ລາຍງານວ່າ ປະທານາທິ ບໍດີ ສະຫະຣັດ ທ່ານ BARACK OBAMA ໄດ້ໃຫ້ການອະນຸມັດກ່ຽວກັບການ ປະຕິບັດ ງານລັບດັ່ງກ່າວ ເມື່ອ 6 ອາທິດກ່ອນ ໜັງສືພິມ ສະບັບນີ້ຍັງເວົ້າວ່າ ທີ່ປຶກສາ ຂອງສະ ຫະຣັດ ບໍ່ໄດ້ເຂົ້າຮ່ວມ ໃນການປະຕິບັດງານທີ່ເຢເມນ ແຕ່ໄດ້ຊ່ອຍ ໃນການວາງແຜນ ກ່ຽວກັບການ ປະຕິບັດງານ ດັ່ງກ່າວແລະໃຫ້ການຊ່ອຍເຫລືອ ທາງດ້ານອາວຸດ ລາຍ ງານຂ່າວ ເວົ້າວ່າ ປະທານາທິບໍດີ OBAMAໄດ້ໃຫ້ການອະນຸມັດ ກ່ຽວກັບການ ປະຕິບັດງານ ໃນວັນທີ 24 ທັນວາຜ່ານມາເພື່ອບຸກໂຈມຕີ ອາຄານຫລັງນຶ່ງ ບ່ອນທີ່ເຊື່ອກັນວ່າ ຄົນສັນຊາດອະເມຣິກັນຜູ້ນຶ່ງ ກຳລັງພົບ ປະກັບພວກຜູ້ນຳ ຂອງກຸ່ມກໍ່ການຮ້າຍ ອາລ-ກາຍ-ດາ ເປັນທີ່ຄາດກັນວ່າ ປະທານາທິບໍດີ ສະຫະຣັດທ່ານ BARACK OBAMAຈະເພັ່ງ ເລັງໃສ່ເຣື່ອງເສຖກິດ ໃນຄຳປາສັຍ ກ່ຽວກັບສະ ພາບການຂອງປະເທດຊາດ ຕໍ່ຣັຖສະພາ ແລະ ປະຊາຊົນ ໃນວັນພຸດມື້ນີ້ ຮວມທັງ ການຮ້ອງຂໍໃຫ້ຣັຖສະພາ ສະຫະຣັດບໍ່ໃຫ້ເພີ້ມການໃຊ້ຈ່າຍ ເປັນເວລາ 3 ປີສຳລັບໂຄງການຕ່າງໆ ພາຍ ໃນປະເທດ ໃນຄວາມພະຍາຍາມ ເພື່ອຈະຕັດ ງົບປະມານທີ່ກຳລັງເພີ້ມ ສູງຂຶ້ນນັ້ນລົງ ທ່ານ OBAMA ຈະກ່າວຄຳປາສັຍ ທີ່ມີການຖ່າຍທອດທາງໂທຣະພາບ ທົ່ວປະເທດ ຕໍ່ຣັຖສະພາ ສະຫະຣັດ ໃນເວລາທີ່ ຄະແນນນິຍົມທ່ານຂອງມະຫາຊົນ ພວມຕົກຕ່ຳລົງ ແລະອັດຕຣາ ຄົນຫວ່າງງານ ມີເຖິງ 10% ທຳນຽບຂາວພວມໄດ້ຮັບ ການກົດດັນ ເພື່ອໃຫ້ຕັດການໃຊ້ຈ່າຍລົງ ຂະນະທີ່ ໃນເວລາດຽວກັນກໍຊອກ ຫາຊ່ອງທາງ ເພື່ອສ້າງວຽກເຮັດງານທຳ ແລະປັບປຸງເສຖກິດ ທີ່ຍັງມີການຊັກຊ້າຢູ່ນັ້ນ ທ່ານ ROBERT GIBBS ໂຄສົກ ຂອງທຳນຽບຂາວ ກ່າວວ່າ ປະທານາທິບໍດີສ່ວນໃຫຍ່ ແລ້ວ ຈະເພັ່ງເລັງໃສ່ ກ່ຽວກັບວ່າ ສະຫະຣັດ ຈະເຮັດໃຫ້ເສຖກິດມີການເຄື່ອນໄຫວ ອີກແບບໃດ ແລະເຕືອນ ຊາວອະເມຣິກັນ ກ່ຽວກັບໂຄງການຕ່າງໆທີ່ທ່ານໄດ້ລິເລີ້ມ ໃນປີທຳອິດ ທີ່ທ່ານໄດ້ເຂົ້າຮັບຕຳແໜ່ງນັ້ນ ອາດໄດ້ຂັດຂວາງບໍ່ໃຫ້ເສຖກິດ ປະສົບກັບ ຄວາມຫາຍານະ ຈີນກ່າວວ່າ ບໍຣິສັດ ບໍຣິການ ໂທຣະສັບມືຖືພາຍໃນປະເທດຂອງຕົນສາມາດ ນຳໃຊ້ ຣະບົບປະຕິບັດງານ ທີ່ພັທນາໂດຍບໍຣິ ສັດຊອກຄົ້ນຫາຂໍ້ມູນ ທາງອິນເຕີແນັດຍັກໃຫຍ່ GOOGLE ຂອງສະຫະຣັດ ໂຄສົກຄົນນຶ່ງ ຂອງກະຊວງ ອຸສາຫະກັມ ແລະເທັກໂນໂລຈີ ດ້ານຂໍ້ມູນ ຂອງຈີນກ່າວຕໍ່ພວກນັກຂ່າວທີ່ກຸງ ປັກກິ່ງ ໃນວັນພຸດມື້ນີ້ວ່າ ບໍ່ຄວນມີການຈຳກັດ ຮັດແຄບກ່ຽວກັບການນຳໃຊ້ຣະບົບແອັນດຣອຍທ໌ ຂອງ GOOGLE ຕາບໃດທີ່ການນຳໃຊ້ດັ່ງ ກ່າວບໍ່ຂັດກັບ ກົດໝາຍ ແລະຣະບຽບການ ຂອງປະເທດ ແລະການຮ່ວມມືກັບບໍຣິສັດ ໂທຣະສັບມືຖື ບໍຣິສັດ GOOGLE ໄດ້ຂູ່ ໃນຕົ້ນເດືອນນີ້ວ່າຈະຖອນອອກຈາກຈີນ ຍ້ອນມີ ຄວາມວິຕົກກັງວົນ ກ່ຽວກັບການກວດກາ ແລະການໂຈມຕີທາງອິນເຕີແນັດ ຕໍ່ບັນຊີອີແມລ ພວກລູກຄ້າຂອງຕົນ ຕໍ່ມາໃນມື້ວັນຈັນຜ່ານມານີ້ ໂຄສົກກະຊວງ ອຸສາຫະກັມ ແລະເທັກໂນໂລຈີດ້ານຂໍ້ມູນຂອງຈີນ ໄດ້ປະຕິເສດວ່າ ຣັຖບານຈີນ ບໍ່ມີສ່ວນພົວພັນໃດໆ ກັບການໂຈມຕີທາງອິນເຕີແນັດ ຕໍ່ບໍຣິສັດ GOOGLE ສານແຫ່ງນຶ່ງຂອງມຽນມາໄດ້ເລື່ອນການອອກ ຄຳພິພາກສາ ໃນຄະດີ ຂອງຊາວອະເມຣິກັນ ເຊື້ອສາຍ ມຽນມາທີ່ຖືກກ່າວຫາວ່າ ທຳການສໍ້ໂກງແລະປອມແປງ ເອກກະສານ ທະນາຍຄວາມ ຂອງນາຍ KYAWZAW LWIN ກ່າວຕໍ່ພວກນັກຂ່າວ ໃນວັນພຸດມື້ນີ້ວ່າ ຜູ້ພິພາກ ສາໄດ້ເລື່ອນການອອກຄຳຕັດສິນ ໄປຈົນຮອດວັນທີ 10 ກຸມພາ ນາຍ KYAW ZAW LWIN ຊຶ່ງຮູ້ກັນດີໃນອີກ ຊື່ນຶ່ງວ່າ NYI NYI AUNG ນັ້ນ ໄດ້ຖືກຈັບໃນເດືອນກັນ ຍາປີກາຍ ຫລັງຈາກໄດ້ເດີນທາງໄປເຖິງ ສນາມບິນຢ່າງ ກຸ້ງ ແລະໄດ້ຖືກ ດຳເນີນຄະດີ ໃນເດືອນຕໍ່ມາ ຂໍ້ຫາຕໍ່ຜູ້ ກ່ຽວ ແມ່ນພົວພັນກັບ ການມີບັດປະຈຳຕົວ ທີ່ມີການປອມ ແປງແລະການບໍ່ແຈ້ງ ກ່ຽວກັບເງິນຕຣາ ຕ່າງປະເທດ ທີ່ຜູ້ກ່ຽວມີ ນາຍ KYAW ZAWLWIN ແມ່ນນຶ່ງ ໃນບັນດາຜູ້ຈັດຕັ້ງ ການລຸກຮືຂຶ້ນ ຂອງພວກນິຍົມ ປະຊາທິປະໄຕໃນປີ 1988 ລາວໄດ້ຫລົບໜີ ຈາກມຽນມາ ໄປຢູ່ທີ່ປະເທດໄທ ຫລັງຈາກ ຣັຖບານທະຫານໄດ້ປາບປາມ ພວກນັກເຄື່ອນໄຫວ ຫຼັງຈາກນັ້ນ ລາວໄດ້ໄປຕັ້ງຖິ່ນຖານ ຢູ່ສະຫະຣັດແລະຖືສັນຊາດ ອະເມຣິກາ ລາວໄດ້ເດີນທາງ ໄປມຽນມາ ເພື່ອຢ້ຽມຢາມມານດາທີ່ກຳລັງປ່ວຍ ແລະຮັບໃຊ້ໂທດຈຳຄຸກ ຍ້ອນກິຈກັມ ທາງດ້ານການເມືອງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ